Teisena lugesin läbi tuttava proua tungival soovitusel temalt laenatud raamatu "Eestlase raha läbi aegade." See oli juba tunduvalt naljakam raamat. Ikkagi kõva kaan, kriitpaber, soliidsed värvid  kujunduses ja Eesti Ekspressi Kirjastus andsid sellise tunde, et peaks kohe ise ka kuidagi asjalikumaks ja soliidsemaks muutuma.  Sellist raamatut juba rannaliival kätte ei võta, see oleks nagu pühaduse teotamine, onju?:) Raamatul on 4 igati lugupeetud autorit - Ivar Leimus, Pekka Erelt, Mart Laar ja Ivar Sakk. Nagu pealkirigi ütleb, räägitakse meie raha ajaloost veidi populaarteaduslikus vormis alates skraast ja lõpetades euroga. Täiesti loetav, huvitav ja hariv raamat.